turjo4nis/wikipedia-bn-dump-20250701 huggingface dataset:
পিটার মারে-রাস্ত

পিটার মারে রাস্ত (জন্ম ১৯৪১) একজন বিটিশ রসায়নবিদ, যিনি বর্তমানে ক্যামব্রিজ বিশ্ববিদ্যালয়ে কর্মরত। রসায়নে তার কাজের পাশাপাশি, তিনি উন্মুক্ত প্রবেশাধিকার ও উন্মুক্ত উপাত্ত সমর্থনের জন্যে সুপরিচিত।

শিক্ষা 
পিটার বুশহ্যাম স্কুল এবং অক্সফোর্ডের বেলিওল কলেজের শিক্ষার্থী ছিলেন। পিএইচডি অর্জনের পর তিনি স্টার্লিং বিশ্ববিদ্যালয়ে রসায়ন লেকচারার হিসেবে যোগ দেন। সে সময়ে তিনি বিশ্ববিদ্যালয়টির এবং অ্যান্ড্রু স্টুয়ার্ট আবাসিক হলের প্রথম তত্ত্বাবধায়ক ছিলেন। ১৯৮২ সালে তিনি গ্ল্যাক্সো গ্রুপ রিসার্চে দলে আণবিক গ্রাফিকসের প্রধান হিসেবে যোগ দিতে গ্রীনফোর্ডে চলে যান। এখানে তিনি কম্পিউটেশনাল রসায়ন এবং পরবর্তীকালে প্রোটিনে গঠন নির্ধারণ নিয়ে কাজ করেন।

১৯৯৬ সাল থেকে ২০০০ সাল পর্যন্ত তিনি নটিংহাম বিশ্ববিদ্যালয়ের ফার্মেসি বিভাগের অধ্যাপক ছিলেন। এখানেই তিনি আণবিক বিজ্ঞানের ভার্চুয়াল স্কুল গড়ে তোলেন। বর্তমানে তিনি ক্যামব্রিজ বিশ্ববিদ্যালয়ের আণবিক ইনফরমেটিক্সের "রিডার এমিরেটাস" সম্মাননাপ্রাপ্ত এবং ক্যামব্রিজের চার্চিল কলেজের সিনিয়র গবেষক ফেলো।

গবেষণা 
তার গবেষণা মূলত বিজ্ঞান গবেষণা প্রকাশিত তথ্যের স্বয়ংক্রিয় বিশ্লেষনধর্মী এবং ভার্চুয়াল কমিউনিটি তৈরি করা নিয়ে আবর্তিত। উদাহরণস্বরূপ গ্লোবালয়েড নেটওয়ার্ক একাডেমির ভার্চুয়াল স্কুল অব নেচারাল সায়েন্সেস এবং সেম্যান্টিক ওয়েব উল্লেখ করা যায়। মার্কআপ ভাষার উন্নয়নে তিনি তার সহকর্মী হেনরি রেপা একসাথে কাজ করেছেন। বিশেষ করে রাসায়নিক মার্কআপ ভাষায় তাদের অবদান অস্বীকার্য। তিনি উন্মুক্ত তথ্যের প্রচারে কাজ করে যাচ্ছেন এবং ওপেন জ্ঞান আন্তর্জাতিকের উপদেষ্টা পর্ষদের সদস্য। তিনি উন্মুক্ত বৈজ্ঞানিক উপাত্তের নিয়মাবলী বিষয়ে রচিত প্যান্টন প্রিন্সিপালের একজন সহলেখক। ২০০৫ সালে আরো কিছু রসায়নবিদদের সাথে মিলে তিনি ব্লু ওবেলিস্ক গড়ে তোলেন।

কর্ম 
মারে রাস্ত বৈজ্ঞানিক গবেষণা বিনামূল্যে সহজলোভ্য করে তোলার কাজে নিয়োজিত থাকায় অধিক পরিচিত। তিনি এলসেভিয়ারের মতো বৈজ্ঞানিক প্রকাশনা সংস্থার বৈজ্ঞানিক প্রকাশনার সূক্ষ্ম নিয়ম নিয়ে কঠোরভাবে সমালোচনা করেন। এই নিয়মের অধীনে, কোন নিবন্ধ লেখক এলসেভিয়ারকে নিবন্ধ বিনামূল্যে সকলের জন্য প্রকাশে অর্থ দিলে এলসেভিয়ার সেই লেখা পুনরায় প্রকাশে বাধা দিতো।  এছাড়াও পিটার মারে রাস্তে প্রিডেটরি বৈজ্ঞানিক প্রকাশনা নিয়েও বিভিন্ন সময় বক্তব্য রেখেছেন।

তথ্যসূত্র

বহিঃসংযোগ 

 
 মারে-রাস্ত রিসার্চ গ্রুপ
 Doctoral thesis, "A structural investigation of some compounds showing charge-transfer properties"

জীবিত ব্যক্তি
১৯৪১-এ জন্ম
ব্রিটিশ রসায়নবিদ
উন্মুক্ত প্রবেশাধিকার কর্মী
উন্মুক্ত বিজ্ঞান
পূর্ব চর মটুয়া ইউনিয়ন

পূর্ব চর মটুয়া বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।

আয়তন

জনসংখ্যা

অবস্থান ও সীমানা 
নোয়াখালী সদর উপজেলার পশ্চিমাংশে পূর্ব চর মটুয়া ইউনিয়নের অবস্থান। এ ইউনিয়নের দক্ষিণে ও পূর্বে কালাদরপ ইউনিয়ন, উত্তরে চর মটুয়া ইউনিয়ন এবং পশ্চিমে আণ্ডারচর ইউনিয়ন অবস্থিত।

প্রশাসনিক কাঠামো 
পূর্ব চর মটুয়া ইউনিয়ন নোয়াখালী সদর উপজেলার আওতাধীন ১৯নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।

শিক্ষা ব্যবস্থা

শিক্ষা প্রতিষ্ঠান 
নোয়াখালীর প্রাচীনত ধর্মীয় প্রতিষ্ঠান দারুল উলুম ইসলামিয়া চর মটুয়া। যা সকলের মাঝে নোয়াখালী চর মটুয়া মাদরাসা নামেই প্রসিদ্ধ। এটি অত্র ইউনিয়ন নয় শুধু এই জেলার প্রাচীন ও প্রসিদ্ধ দীনি শিক্ষা কেন্দ্র। যা প্রতিষ্ঠা করেন মাও. আহমদ উল্লাহ

যোগাযোগ ব্যবস্থা

খাল ও নদী

হাট-বাজার

দর্শনীয় স্থান

উল্লেখযোগ্য ব্যক্তি

জনপ্রতিনিধি মাহবুবুর রহমান

আরও দেখুন 
 নোয়াখালী সদর উপজেলা
 সুধারাম মডেল থানা
 নোয়াখালী জেলা

তথ্যসূত্র

বহিঃসংযোগ 

নোয়াখালী সদর উপজেলার ইউনিয়ন
অশ্বদিয়া ইউনিয়ন

অশ্বদিয়া বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।

অবস্থান ও সীমানা 
নোয়াখালী সদর উপজেলার পূর্বাংশে অশ্বদিয়া ইউনিয়নের অবস্থান। এ ইউনিয়নের উত্তরে নিয়াজপুর ইউনিয়ন, পশ্চিমে নোয়াখালী পৌরসভা ও নোয়াখালী ইউনিয়ন, দক্ষিণে নোয়াখালী ইউনিয়ন এবং পূর্বে কবিরহাট উপজেলার ধানসিঁড়ি ইউনিয়ন ও সুন্দলপুর ইউনিয়ন অবস্থিত।

প্রশাসনিক কাঠামো 
অশ্বদিয়া ইউনিয়ন নোয়াখালী সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।

আরও দেখুন 
 নোয়াখালী সদর উপজেলা
 সুধারাম মডেল থানা
 নোয়াখালী জেলা

তথ্যসূত্র

বহিঃসংযোগ 

নোয়াখালী সদর উপজেলার ইউনিয়ন
নিয়াজপুর ইউনিয়ন

নেয়াজপুর বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।

অবস্থান ও সীমানা 
নোয়াখালী সদর উপজেলার পূর্বাংশে নিয়াজপুর ইউনিয়নের অবস্থান। এ ইউনিয়নের পশ্চিমে নোয়াখালী পৌরসভা, দক্ষিণে অশ্বদিয়া ইউনিয়ন ও কবিরহাট উপজেলার নরোত্তমপুর ইউনিয়ন, পূর্বে কবিরহাট উপজেলার নরোত্তমপুর ইউনিয়ন এবং উত্তরে বেগমগঞ্জ উপজেলার শরীফপুর ইউনিয়ন অবস্থিত।

ইউনিয়নের চেয়ারম্যান  
এইচ এম বাহাদুর হোসেন।

হাট - বাজার  
জনপ্রিয় বাজার হলো কাশেম বাজার ও দানামিয়ার বাজার

প্রশাসনিক কাঠামো 
নিয়াজপুর ইউনিয়ন নোয়াখালী সদর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।

আরও দেখুন 
 নোয়াখালী সদর উপজেলা
 সুধারাম মডেল থানা
 নোয়াখালী জেলা

তথ্যসূত্র

বহিঃসংযোগ 

নোয়াখালী সদর উপজেলার ইউনিয়ন
চর জব্বর থানা

চর জব্বর থানা বাংলাদেশের নোয়াখালী জেলার অন্তর্গত সুবর্ণচর উপজেলার একটি থানা।

প্রতিষ্ঠাকাল

প্রশাসনিক এলাকাসমূহ 
সুবর্ণচর উপজেলার ৮টি ইউনিয়নের প্রশাসনিক কার্যক্রম চর জব্বর থানার আওতাধীন।

ইউনিয়নসমূহ:
 ১নং চর জব্বর
 ২নং চর বাটা
 ৩নং চর ক্লার্ক
 ৪নং চর ওয়াপদা
 ৫নং চর জুবলী
 ৬নং চর আমানউল্যা
 ৭নং পূর্ব চর বাটা
 ৮নং মোহাম্মদপুর

আরও দেখুন 
 সুবর্ণচর উপজেলা
 নোয়াখালী জেলা

তথ্যসূত্র

বহিঃসংযোগ 

নোয়াখালী জেলার থানা
সুবর্ণচর উপজেলা
শহীদ মুক্তিযোদ্ধা কলেজ

শহীদ মুক্তিযোদ্ধা কলেজ একটি কলেজ যেটি বড়ুয়াজানি, নালিবাড়ি থানা, শেরপুর জেলায় অবস্থিত। কলেজটি ২০০৯ সালে প্রতিষ্ঠিত হয়। মতিয়া চৌধুরী কলেজটি প্রতিষ্ঠা করেন।

তথ্যসূত্র 

২০০৯-এ প্রতিষ্ঠিত শিক্ষাপ্রতিষ্ঠান
আকিদাতুত তাহাবি

আল আকীদা আত-তাহাবিয়া বা আল আক্বীদাহ আত-তহাউইয়া () হল দশম শতাব্দীর মিশরীয় ধর্মতত্ত্ববিদ ও হানাফী আলেম আবু জাফর আহমাদ ইবন মুহাম্মাদ আল তহাবী লিখিত সুন্নিদের ধর্মবিশ্বাস বিষয়ক একটি বিখ্যাত গ্রন্থ। বেশকয়েকজন মুসলিম ব্যাখ্যাকারক এই বইটির ব্যাখ্যা লিখেছেন। যেমন - কাজী ইসমাঈল ইবন ইব্রাহীম আল-শায়বানী (মৃত্যু ৬২৯ হিজরি), আবু হাফস সিরাজ আল-দীন আল-গজনবী (মৃত্যু ৭৭৩ হিজরি), ইবন আবীল ইয আল-হানাফি (মৃত্যু ৭৯২ হিজরি), আবদুল গনি আল মাইদানী (মৃত্যু ১২৯৮ হিজরি), আব্দুল্লাহ আল-হাররী (মৃত্যু ১৪২৯ হিজরি)। এটি আহলুস সুন্নাহর বিশ্বাস বিষয়ক ১০৫ টি গুরুত্বপূর্ণ বিষয়ের তালিকা নিয়ে গঠিত।.

ইমাম তহাবীর আকীদা 
বইটি সুন্নি বিশ্বাসের বিভিন্ন দিক উল্লেখ করে, যেগুলোর মধ্যে রয়েছে,
 তাওহীদ
 নবী মুহাম্মাদ
 কুরআন
 মিরাজ
 আল-কাওসার
 উসিলা
 অঙ্গীকার
 তাকদির
 আরশ
 ইব্রাহিম ও মূসার পদমর্যাদা
 আসমানী কিতাব
 মুসলিম ও মুমিন
 নবী-রাসূল

আরও দেখুন 
 আল মুহান্নাদ আলাল মুফান্নাদ — খলিল আহমদ সাহারানপুরি

আরো পড়ুন 
 '' The Creed of Imam Al-Tahawi;

তথ্যসূত্র

বহিঃসংযোগ 
 Imam al-Tahawi's beliefs of Ahl al-Sunna wa al-Jama`a 
 Al-Aqidah al-Tahawiyyah 

মাতুরিদি সাহিত্য
আকীদার বই
সুন্নি সাহিত্য
হানাফি সাহিত্য
ইসলামি ধর্মতত্ত্ব বই
ইসলামি বিশ্বাস ও মতবাদ
মিনিক্লিপ

মিনিক্লিপ একটি বিনামূল্যে অনলাইন গেম ওয়েবসাইট। এটি ২০০১ সালে চালু করা হয়েছিল। বৈচিত্রপূর্ণ বিশাল গেম সংগ্রহের জন্য এটি  সুপরিচিত। এটি বিশ্বের বৃহত্তম বেসরকারী মালিকানাধীন অনলাইন গেমিং ওয়েবসাইট। এটি ২০০১ সালে £ ৪০,০০০ বাজেটে রবার্ট স্মল এবং টিহান প্রেসবি (যিনি আর কোম্পানির সাথে নেই) দ্বারা শুরু হয়েছিল।

২০১৫ সালে, টেনসেন্ট মিনিক্লিপ এস এ. এর সংখ্যাগরিষ্ঠ অংশ কিনে নেয়।

ডিসেম্বর ২০১৬ সালে, আইওএস, অ্যান্ড্রয়েড এবং উইন্ডোজ ডিভাইসগুলিতে মিনিক্লিপের মোবাইল গেম ১ বিলিয়ন ডাউনলোড অতিক্রম করেছে।

মোবাইল গেম
মিনিক্লিপে আইওএস, অ্যান্ড্রয়েড, সিমবিয়ান এবং উইন্ডোজ ফোনের অনেক মোবাইল গেম রয়েছে। অনেক অ্যাপ্লিকেশন গেমের মধ্যে যেমন ৮ বল পুল, গ্রাভিটি গাই, ব্লুন্স টাওয়ার ডিফেন্স, প্লেগ ইনকর্পোরেটেড, বেরি রাশ, আগার ডট আইও, ডাইপ ডট আইও, হেড বল 2 উল্লেখযোগ্য।

এক্সবক্স ওয়ান, ব্যক্তিগত কম্পিউটার, প্লেস্টেশন৪
১৪ই ফেব্রুয়ারি, ২০১৭, মিনিক্লিপ তাদের প্রথম এক্সবক্স ওয়ান, ব্যক্তিগত কম্পিউটার এবং প্লেস্টেশন৪ এ খেলার সুবিধাসহ একটি গেম এমএক্স নাইট্রো মুক্তি দেয়।

তথ্যসূত্র

বহিঃসংযোগ 
 মিনিক্লিপের প্রাতিষ্ঠানিক ওয়েবসাইট

২০০১-এ প্রতিষ্ঠিত ইন্টারনেট সম্পত্তি
অ্যান্ড্রয়েড (অপারেটিং সিস্টেম) গেম
উইন্ডোজ ফোন গেম
আইওএস গেম
মোবাইল গেম কোম্পানি
২০১৫-এর অধিগ্রহণ ও একত্রীকরণ
ডিরেক্টরি অব ওপেন অ্যাক্সেস জার্নাল্‌স

উন্মুক্ত প্রবেশাধিকার জার্নাল ডিরেক্টরি (ডোয়াজ) ( DOAJ) হলো একটি ওয়েবসাইট যা উন্মুক্ত প্রবেশাধিকার জার্নাল তালিকা প্রকাশ করে এবং উন্মুক্ত প্রবেশাধিকারের জন্য পরিকাঠামো সেবা (IS4OA) কর্তৃক রক্ষণাবেক্ষণকৃত হয়ে থাকে। প্রকল্পটি উন্মুক্ত প্রবেশাধিকার জার্নাল বলতে সেইসব বৈজ্ঞানিক ও পাণ্ডিত্যপূর্ণ জার্নালগুলিকেই বোঝায় যেগুলি পিয়ার রিভিউ অনুশীলন করার মাধ্যমে বা সম্পাদকীয় গুণমান নিয়ন্ত্রণ করার মাধ্যমে উচ্চ গুণমান সম্পন্ন হয় এবং "যেগুলি একটি অনুদান ব্যবস্থা ব্যবহার করে যা প্রবেশাধিকারের জন্য পাঠক বা তার প্রতিষ্ঠানের কাছ থেকে কোনো অর্থ গ্রহণ করে না"। যেকোনো জার্নাল ডোয়াজের উপভুক্ত হতে হলে বুদাপেস্ট ওপেন এক্সেস ইনিশিয়েটিভের নির্ধারিত উন্মুক্ত প্রবেশাধিকারের সংজ্ঞায় উল্লিখিত স্বত্বগুলি পাঠককে প্রদান করতে হবে; সেগুলি হলো "পাঠ করা, ডাউনলোড করা, অনুলিপি করা, বিতরণ করা, ছাপা, খোঁজা বা সম্পূর্ণ নিবন্ধগুলিকে সরাসরি লিংক করা"। ডোয়াজের লক্ষ্য হলো "উন্মুক্ত প্রবেশাধিকারযুক্ত বৈজ্ঞানিক ও পাণ্ডিত্যপূর্ণ জার্নালগুলির প্রচার ও সহজে ব্যবহার করার সুবিধা বাড়ানো ও তার মাধ্যমে এগুলির ব্যবহার ও প্রভাব বৃদ্ধি"।

মার্চ ২০১৫ অনুযায়ী, ডোয়াজ-এর তথ্যাধারে ১০ হাজারের অধিক জার্নালের তালিকা রয়েছে। ২০১২ সালে, প্রতিদিন গড়ে চারটি জার্নাল এর তালিকায় যুক্ত হয়েছে। মে ২০১৬ সালে, ডোয়াজ ঘোষণা করে যে, প্রায় ৩৩০০ টি জার্নাল তাদের তালিকা থেকে অপসারণ করা হয়েছে, তালিকায় থাকা বিষয়বস্তুর নির্ভরযোগ্যতা বৃদ্ধির লক্ষ্যে। বাদ দেয়া জার্নালসমূহ পুনরায় অন্তর্ভুক্ত হবার জন্য একটি বর্তমান প্রক্রিয়া অনুযায়ী আবেদন করতে পারবে। ২৫শে অক্টোবর ২০১৮ অনুযায়ী, এই তালিকায় ১২,১৯৫টি জার্নাল অন্তর্ভুক্ত রয়েছে।

ইতিহাস
বুদাপেস্ট ওপেন এক্সেস ইনিশিয়েটিভের পর ওপেন সোসাইটি ইন্সটিটিউট মুক্ত প্রবেশাধিকার সম্পর্কিত বিভিন্ন প্রকল্পের জন্য অনুদান প্রদান করে, এটি ছিল তার মধ্যে একটি। ২০০২ সালে পাণ্ডিত্যপূর্ণ যোগাযোগের উপর প্রথম নর্ডিক কনফারেন্সে ডোয়াজের পরিকল্পনা করা হয়। ডোয়াজের গঠন ও পরিচালনা করার জন্য লুন্ড বিশ্ববিদ্যালয় নির্বাচিত হয়। ২০১৩ সাল পর্যন্ত লুন্ড বিশ্ববিদ্যালয় এটির দায়িত্বে ছিল, এরপর উন্মুক্ত প্রবেশাধিকারের জন্য পরিকাঠামো সেবা (IS4OA) এই দায়িত্ব গ্রহণ করে।

ক্যারোলিন সাটন ও আলমা সোয়ান, দুজন উন্মুক্ত প্রবেশাধিকার প্রচারক, ২০১২ সালে যুক্তরাজ্যে একটি অ-বাণিজ্যিক দাতব্য সংস্থা হিসেবে উন্মুক্ত প্রবেশাধিকারের জন্য পরিকাঠামো সেবা (IS4OA) গঠন করেন। এটি ডোয়াজ ও ওপেন সাইটেসনস কর্পাস, দুটির‌ই পরিচালনা করে।

আরও দেখুন

 উন্মুক্ত প্রবেশাধিকার

তথ্যসূত্র

বহিঃসংযোগ
 
 

২০০৩-এ প্রতিষ্ঠিত ইন্টারনেট সম্পত্তি
ডিরেক্টরি
উন্মুক্ত প্রবেশাধিকার গবেষণা সাময়িকী
উন্মুক্ত প্রবেশাধিকার (প্রকাশন)
লুন্ড বিশ্ববিদ্যালয়
নির্দেশিকা
যেতে নাহি দিব

"যেতে নাহি দিব" রবীন্দ্রনাথ ঠাকুর রচিত একটি কবিতা। এই কবিতাটি সোনার তরী কাব্যগ্রন্থের অন্তর্গত। মূল বাংলা কবিতাটিতে ১৭৬টি পঙ্‌ক্তি রয়েছে। এর ইংরেজি অনুবাদটি সংক্ষিপ্ত, এবং তাতে ১৬টি পঙ্‌ক্তি রয়েছে।

সারসংক্ষেপ 
পূজার ছুটির পরে কবি (বা কথক) তার কর্মস্থলে ফিরে যেতে প্রস্তুত। তাকে নিয়ে যাওয়ার জন্য দুয়ারে গাড়ি প্রস্তুত। ভৃত্যগণ ব্যস্ত হয়ে জিনিসপত্র গোছাচ্ছে। গৃহিণীর চোখ অশ্রুসজল। কবি তার গৃহিণীকে বললেন "তবে আসি", গৃহিণী কিছু না বলে মাথা নত করে চোখের জল গোপন করলেন। কবি তার চার বছরের কন্যার কাছে গিয়ে বিদায় জানালেন, কিন্তু এই শিশু তাকে চমকে দিয়ে বললো "যেতে আমি দিব না তোমায়"। কবি বুঝতে পারলেন না এত ছোট মেয়ে এই ভাবে কথা বলার শক্তি কোথায় পেল।

তথ্যসূত্র 

রবীন্দ্রনাথ ঠাকুরের কবিতা
কবিতা
ইযহারুল হক

ইযহারুল হক (, বাংলাঃ সত্য উন্মোচন) হল রহমাতুল্লাহ কিরানবীর লেখা একটি বই। এটি আরবী ভাষায় ১৮৬৪ সালে ছয় খণ্ডে লেখা হয়েছিল। পরে এটি অনুদিত হয়েছে ইংরেজি, তুর্কি, উর্দু এবং বাংলা ভাষায়। এটি সমসাময়িক খ্রিস্টান ধর্মপ্রচারক কার্ল গট্টলিয়েব ফেন্ডার কর্তৃক আরবি ভাষায় রচিত মিজানুল হক (সত্যের ভারসাম্য) নামক ইসলাম বিরোধী বইয়ের জবাব হিসেবে রচিত হয়েছিল।

উৎসসমূহ 
কিরানবী পশ্চিমা বাইবেলীয় সমালোচনা এবং ধর্মতত্ত্বীয় উৎসগুলো ব্যবহার করেছেন। তার বইয়ে সাধারণত নিচের ব্যক্তিদের কাজসমূহ থেকে উদ্ধৃতি রয়েছে।
 এডাম ক্লার্ক
 থমাস হার্টওয়েল হোর্ন
 থমাস স্কট
 মেথিও হেনরি
 নাথানিয়েল লার্ডনার

বিষয়বস্তু 
এই বইটি যেসব বিষয়ের উল্লেখ রয়েছে-
 পুরাতন ও নতুন নিয়মের গ্রন্থগুলির পরিচয়
 বাইবেল বিষয়ে মুসলিমদের বিশ্বাস
 বাইবেলের অপ্রামাণ্যতা, বৈপরীত্য ও বিকৃতি পর্যালোচনা
 বাইবেলে রহিত বিধান
 ত্রিত্ববাদ পর্যালোচনা
 যীশুর ইশ্বরত্ব
 কুরআন ও বাইবেলের তুলনা
 কুরআন ও হাদীস বিষয়ে পাদরীগণের আপত্তি
 হাদীস সংকলন পর্যালোচনা
 মুহাম্মাদ-এর নবুয়ত
 পূর্ববর্তী নবীদের ভবিষ্যদ্বাণী

আরও পড়ুন 
 Izhar-ul-haq (truth Revealed) 
 Schirrmacher, Christine. "The influence of German Biblical criticism on Muslim apologetics in the 19th century" , Contra Mundum, 1997

তথ্যসূত্র

বহিঃসংযোগ 

 বই: সংক্ষেপিত ইযহারুল হক মুহাম্মদ আহমদ মালকাবী রচিত, ড. খোন্দকার আব্দুল্লাহ জাহাঙ্গীর অনুদিত, IslamHouse প্রকাশিত (PDF,DOC)

আরবি ভাষার বই
খ্রিস্টধর্ম ও ইসলাম
দেওবন্দি সাহিত্য
তাকি উসমানির সম্পাদিত বই
ইসলাম বিষয়ক বই
ভারতীয় ধর্মপাঠ্য
ভারতীয় অ-কল্পকাহিনী বই
কালাম
সুন্নি সাহিত্য
মাতুরিদি সাহিত্য
ইসলামি ধর্মতত্ত্ব বই
১৯শ শতাব্দীর ভারতীয় বই
১৮৬৪-এর অ-কল্পকাহিনী বই
বিশেষ ভারপ্রাপ্ত কর্মকর্তা

বিশেষ ভারপ্রাপ্ত কর্মকর্তা (ইংরেজিতে অফিসার অন স্পেশাল ডিউটি এবং যা সংক্ষেপে ওএসডি নামে অধিক প্রচলিত) হল দক্ষিণ এশীয় (বাংলাদেশ, ভারত ও পাকিস্তান) সিভিল সার্ভিসের একজন কর্মকর্তা।

বাংলাদেশ 
বাংলাদেশ ও পাকিস্তানে ওএসডি বলতে দায়িত্ব হীন কর্মকর্তাকে বুঝানো হয়, তিনি হতে পারেন কোন পদায়নের জন্য অপেক্ষমাণ বা অপরাধের দায়ে বহিষ্কৃত বা দায়িত্ব থেকে অব্যাহতিপ্রাপ্ত। এ ধরনের কর্মকর্তাদের সচিবালয়ের জনপ্রশাসন মন্ত্রণালয়ে প্রতিদিন হাজির দিয়ে, নির্দিষ্ট জায়গায় বসে দাপ্তরিক সময় পার করত হয়। কর্মকর্তারা বেতন, ভাতা, গাড়িসহ সব ধরনের সরকারি সুবিধাই পান। পান না শুধু দায়িত্ব। তাই তাদের অফিসের নির্দিষ্ট সময়ে সচিবালয়ে এসে হাজিরা দিতে হয় জনপ্রশাসন মন্ত্রণালয়ে। এদের বসতে হয় লাইব্রেরিতে। লাইব্রেরিই তাদের অফিস কক্ষ। কেউ যদি কোনও ওএসডি কর্মকর্তাকে খুঁজতে সচিবালয়ে আসেন তাহলে তাকে সচিবালয়ের লাইব্রেরিতে আসতে হবে, বা কোনও ক্যান্টিনে।

ভারত

তথ্যসূত্র

বাংলাদেশ সিভিল সার্ভিস
ভারতের বেসামরিক পরিষেবা
ভারতীয় সরকারি কর্মকর্তা
বাংলাদেশী সরকারি চাকরিজীবী
হলদিয়া বিধানসভা কেন্দ্র

হলদিয়া (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব মেদিনীপুর জেলার একটি বিধানসভা কেন্দ্র। ভারতের সীমানা পুনর্নির্ধারণ কমিশনের নির্দেশিকা অনুসারে, সুতাহাটা বিধানসভা কেন্দ্রটি বন্ধ হয়ে যায় এবং ২০১১ সালে হলদিয়া বিধানসভা কেন্দ্র অস্তিত্ব লাভ করে। এই কেন্দ্রটি তফসিলি জাতির জন্য সংরক্ষিত।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২০৯ নং হলদিয়া (এসসি) বিধানসভা কেন্দ্রটি হলদিয়া পৌরসভা এবং সুতাহাটা সমষ্টি উন্নয়ন ব্লক এর অন্তর্গত। 

হলদিয়া বিধানসভা কেন্দ্রটি ৩০ নং তমলুক লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১৬

২০১১

  

 পশ্চিমবঙ্গ বিধানসভা নির্বাচন, ২০১১  পূর্ব মেদিনীপুর জেলার তালিকা 
|-
! style="background-color:#E9E9E9;text-align:left;" width=225 |প্রার্থী 
! style="background-color:#E9E9E9;text-align:right;" |আসন জয়ী 
! style="background-color:#E9E9E9;text-align:right;" |আসন পরিবর্তন 
|-
| style="text-align:left;" |তৃণমূল কংগ্রেস
| style="text-align:center;" | ১৬
| style="text-align:center;" | ১২
|-
| style="text-align:left;" |ভারতের কমিউনিস্ট পার্টি (মার্ক্সবাদী)
| style="text-align:center;" | ০
| style="text-align:center;" | ৬
|-
| style="text-align:left;" |ভারতের কমিউনিস্ট পার্টি
| style="text-align:center;" | ০
| style="text-align:center;" | ৩
|-
| style="text-align:left;" |ডব্লিউ বিএসপি/এসপি
| style="text-align:center;" | ০
| style="text-align:center;" | ৩
|-
|}
West Bengal election result templates

তথ্যসূত্র

পশ্চিমবঙ্গের বিধানসভা কেন্দ্র
পূর্ব মেদিনীপুর জেলার রাজনীতি
২০১৮ কমনওয়েলথ গেমসে ভারত

ভারত ৪ থেকে ১৫ এপ্রিল ২০১৮তে, গোল্ড কোস্ট, অস্ট্রেলিয়া তে আয়োজিত, ২০১৮ কমনওয়েলথ গেমস এ অংশগ্রহণ করে। এটা ছিল ভারতের কমনওয়েলথ গেমসে অষ্টাদশবারের অংশগ্রহণ।২৬টি স্বর্ণ পদক সমেত মোট ৬৬টি পদক জয় করে তৃতীয় স্থানে থেকে ভারত  টুর্নামেন্ট সমাপ্ত করে। ২০১০ সালের ভারতে আয়োজিত গেমসের পরে, এটিই ভারতের সর্ব শ্রেষ্ঠ ফলাফল।

প্রতিযোগী

পদকজয়ী 

| style="text-align:left; vertical-align:top;"|

তথ্যসূত্র 

কমনওয়েলথ গেমসে ভারত
২০১৮-এ ভারতীয় ক্রীড়া
২০১৮ কমনওয়েলথ গেমসের দেশসমূহ
বাক জেলা

বাক জেলা (, ) আফগানিস্তানের খোস্ত প্রদেশের উত্তর অংশে অবস্থিত একটি জেলা। ভৌগোলিক অবস্থান অনুযায়ী জেলাটির সীমানা পশ্চিমে সাবারি জেলা, পাক্তিয়া প্রদেশ ও জাজি মাইদান জেলা, পূর্বে পাকিস্তান এবং দক্ষিণে তেরে জায়ি জেলা ঘিরে রেখেছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১৯,৬০০ জন এর মত। জেলাটির কেন্দ্রীয় এলাকার নাম হচ্ছে বাকের নামক গ্রাম, যেটি দক্ষিণাঞ্চলের তেরে জায়ি এর জেলা সীমান্তের কাছে অবস্থান করছে।

বহিঃসংযোগ
AIMS District Map 

খোস্ত প্রদেশের জেলা
থাইরয়েড ক্যান্সার

থাইরয়েড ক্যান্সার  হল একরকমের ক্যান্সার যা  থাইরয়েড গ্রন্থির কলা থেকে বিকশিত হয়। এটি এমন একটি রোগ যার ফলে কোষের সংখ্যা বেড়ে যায় এবং শরীরের অন্যান্য অংশে ছড়িয়ে পড়ার সম্ভাবনা থাকে | এর লক্ষণ হল ঘাড়ের দিকে ফোলাভাব থাকা । অন্যান্য স্থান থেকে ছড়িয়ে পরেও থাইরয়েডে ক্যান্সার ঘটতে পারে, যার ক্ষেত্রে এটি থাইরয়েড ক্যান্সার হিসাবে শ্রেণীবদ্ধ নয়।

ঝুঁকির কারণের মধ্যে রয়েছে অল্প বয়সে রেডিয়েশন এক্সপোজার ( বিকিরণের প্রকাশ), থাইরয়েডের বৃদ্ধি, এবং পারিবারিক ইতিহাস । এর চারটি প্রধান ধরন আছে - পেপিলারি থাইরয়েড ক্যানসার, ফলিকুলার থাইরয়েড ক্যানসার, মজ্জা থাইরয়েড ক্যানসার, এবং এনাপ্লাস্টিক থাইরয়েড ক্যানসার। রোগ নির্ণয় প্রায়শই আল্ট্রাসাউন্ড এবং  সূক্ষ্ম সুচ শ্বাসাঘাতের উপর নির্ভর করে । লক্ষণ ছাড়া এবং রোগের জন্য স্বাভাবিক ঝুঁকিতে পরা মানুষের স্ক্রিনিং বাঞ্ছনীয় নয়।

চিকিৎসা বিকল্পসমূহের মধ্যে আছে অস্ত্রোপচার, বিকিরণ চিকিৎসা (তেজস্ক্রিয় আয়োডিন দিয়ে), কেমোথেরাপি, থাইরয়েড হরমোন, উদ্দিষ্ট থেরাপি এবং সতর্কতার সাথে অপেক্ষা করা। সার্জারির মাধ্যমে থাইরয়েডের অংশ বা পুরো থাইরয়েড অপসারণ করার দরকাত হতে পারে । পাঁচ বছরের বেঁচে থাকার হার মার্কিন যুক্তরাষ্ট্রে ৯৮%।

বিশ্বব্যাপী ২০১৫ সালের ৩২ লক্ষ মানুষের থাইরয়েড ক্যান্সার হয়েছে। ২০১২ সালে, ২৯০০০ নতুন রোগ হয়েছিল। এটি সাধারণত ৩৫ এবং ৬৫ বয়সের মধ্যে ঘটে। নারী পুরুষদের তুলনায় আরো বেশি প্রভাবিত হয়। এশিয়ান বংশধর যারা, তারা সাধারণত বেশি প্রভাবিত হয়।  গত কয়েক দশকের মধ্যে হার বেড়েছে যা ভাল সনাক্তকরণের কারণ বলে মনে করা হয়।   ২০১৫ সালে এর ফলে ৩১,৯০০ মৃত্যুর হয়।

তথ্যসূত্র 

অন্তঃক্ষরা গ্রন্থির রোগ
থাইরয়েড গ্রন্থির রোগ
বায়াকুর

বায়াকুর বা জুরকামাই (বৈজ্ঞানিক নাম: Solanum violaceum) হচ্ছে সোলানাসি পরিবারের সোলানাম গণের একটি সপুষ্পক উদ্ভিদ। এদেরকে চীনে ১০০ থেকে ২৭০০ মিটার উচ্চতায় দেখা যায়।

তথ্যসূত্র

চীনের উদ্ভিদ
বাংলাদেশের উদ্ভিদ
ভারতের উদ্ভিদ
বংশী পৈডিপল্লি

বংশী পৈডিপল্লি (বংশী নামেও পরিচিত) (; জন্ম: ২৭ জুলাই, ১৯৭৯) হলেন একজন তেলুগু চলচ্চিত্র পরিচালক। তিনি বৃন্দাবনম (২০১০) যেবাডু (২০১৪) ও উপিরি (২০১৬) নামে তিনটি ছবি পরিচালনার জন্য পরিচিত। শেষোক্ত ছবিটির জন্য তিনি তেলুগু চলচ্চিত্রের শ্রেষ্ঠ পরিচালক বিভাগে ফিল্মফেয়ার পুরস্কার লাভ করেন।

চলচ্চিত্র

তথ্যসূত্র

বহিঃসংযোগ
 

জীবিত ব্যক্তি
১৯৭৯-এ জন্ম
তেলুগু ব্যক্তি
তেলুগু চলচ্চিত্র পরিচালক
তামিল চলচ্চিত্র পরিচালক
ভারতীয় পুরুষ চিত্রনাট্যকার
ফিল্মফেয়ার পুরস্কার দক্ষিণ বিজয়ী
২১শ শতাব্দীর ভারতীয় চলচ্চিত্র পরিচালক
আদিলাবাদ জেলার ব্যক্তি
পরিছন্ন বিনোদন প্রদানকারী জনপ্রিয় চলচ্চিত্র বিভাগে জাতীয় চলচ্চিত্র পুরস্কার জয়ী পরিচালক
চরবাটা ইউনিয়ন

চরবাটা বাংলাদেশের নোয়াখালী জেলার অন্তর্গত সুবর্ণচর উপজেলার একটি ইউনিয়ন।

আয়তন 
চরবাটা ইউনিয়নের আয়তন ৪২.৪৫ বর্গ কিলোমিটার।

জনসংখ্যা 
২০১১ সালের আদমশুমারি অনুযায়ী চরবাটা ইউনিয়নের জনসংখ্যা ২৯,৪৫৭ জন।

অবস্থান ও সীমানা 
সুবর্ণচর উপজেলার দক্ষিণাংশে চরবাটা ইউনিয়নের অবস্থান। এ ইউনিয়নের পশ্চিমে চর জুবলী ইউনিয়ন, উত্তরে চর আমানউল্যা ইউনিয়ন, পূর্বে চর ক্লার্ক ইউনিয়ন ও পূর্ব চর বাটা ইউনিয়ন এবং দক্ষিণে মেঘনা নদী ও হাতিয়া উপজেলার নলচিরা ইউনিয়ন অবস্থিত।

প্রশাসনিক কাঠামো 
চরবাটা ইউনিয়ন সুবর্ণচর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চর জব্বর থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এ ইউনিয়নের গ্রামগুলো হল:
 চর বাটা
 চর মজিদ
 দক্ষিণ চর মজিদ
 মধ্য চর বাটা
 পশ্চিম চর বাটা

শিক্ষা ব্যবস্থা 
২০১১ সালের আদমশুমারি অনুযায়ী চরবাটা ইউনিয়নের স্বাক্ষরতার হার ৪৩.৫%। এ ইউনিয়নে ২টি কলেজ, ১৩টি প্রাথমিক বিদ্যালয় রয়েছে।

শিক্ষা প্রতিষ্ঠান

কলেজ 
 সৈকত সরকারি ডিগ্রি কলেজ

প্রাথমিক বিদ্যালয় 
 চরবাটা সওদাগরহাট রেজিস্টার্ড বেসরকারি প্রাথমিক বিদ্যালয়
 হারুনুর রশিদ রেজিস্টার্ড বেসরকারি প্রাথমিক বিদ্যালয়
 ভূঁইয়ারহাট এম. এ. কামাল রেজিস্টার্ড বেসরকারি প্রাথমিক বিদ্যালয়
 চরবাটা সরকারি প্রাথমিক বিদ্যালয়
 বামনিয়ার ঘোনা সরকারি প্রাথমিক বিদ্যালয়
 চরবাটা দক্ষিণ পশ্চিম সরকারি প্রাথমিক বিদ্যালয়
 শিবচরণ সরকারি প্রাথমিক বিদ্যালয়
 চরবাটা আনছার মিয়ারহাট সরকারি প্রাথমিক বিদ্যালয়
 চরবাটা হাজীবাড়ী সরকারি প্রাথমিক বিদ্যালয়
 সেলিম বাজার আশ্রয়ণ বেসরকারি প্রাথমিক বিদ্যালয়
 জনতা বাজার বেসরকারী প্রাথমিক বিদ্যালয়
 মধ্য চরবাটা হাজী নজির আহাং রেজিস্টার্ড বেসরকারি প্রাথমিক বিদ্যালয়
 চরবাটা তাজপুর রেজিস্টার্ড বেসরকারি প্রাথমিক বিদ্যালয়

উল্লেখযোগ্য ব্যক্তি

যোগাযোগ ব্যবস্থা  
সুবর্ণচর উপজেলা পরিষদ থেকে সিএনজি বা রিকশা যোগে চরবাটা ইউনিয়ন পরিষদ সহজের আসা যায়।

খাল ও নদী

খাল ও নদীর তালিকা 
 বাঁশখালী খাল

হাট-বাজার

হাট-বাজারের তালিকা 
 চরবাটা খাসের হাট
 সওদাগর হাট
 হাজী নজীর আহম্মদ বাজার
 ভূঁইয়ার হাট
 সেলিম চেয়ারম্যান বাজার

দর্শনীয় স্থান 
 স্টিমার ঘাট
 গ্লোব ফিশারিজ

জনপ্রতিনিধি

বর্তমান পরিষদ

আরো দেখুন 
 সুবর্ণচর উপজেলা
 সুবর্ণচর থানা
 নোয়াখালী জেলা

তথ্যসূত্র

বহিঃসংযোগ 

সুবর্ণচর উপজেলার ইউনিয়ন
চর ক্লার্ক ইউনিয়ন

চর ক্লার্ক বাংলাদেশের নোয়াখালী জেলার অন্তর্গত সুবর্ণচর উপজেলার একটি বৃহত্তর ইউনিয়ন।

আয়তন 
৩নং চরক্লার্ক ইউনিয়নের আয়তন ১২৬.০৮ বর্গ কিলোমিটার।

জনসংখ্যা 
এ ইউনিয়নের জনসংখ্যা ৯২,৯৩৩ জন।

অবস্থান ও সীমানা 
সুবর্ণচর উপজেলার সর্ব-পূর্বে চর ক্লার্ক ইউনিয়নের অবস্থান। এ ইউনিয়নের দক্ষিণে মোহাম্মদপুর ইউনিয়ন; পশ্চিমে পূর্ব চর বাটা ইউনিয়ন, চর বাটা ইউনিয়ন ও চর আমানউল্যা ইউনিয়ন; উত্তরে কোম্পানীগঞ্জ উপজেলার চর এলাহী ইউনিয়ন এবং পূর্বে সন্দ্বীপ চ্যানেল, চট্টগ্রাম জেলার সন্দ্বীপ উপজেলার উড়িরচর ইউনিয়ন, সন্তোষপুর ইউনিয়ন ও কালাপানিয়া ইউনিয়ন অবস্থিত।

প্রশাসনিক কাঠামো 
চর ক্লার্ক ইউনিয়ন সুবর্ণচর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চর জব্বর থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।

শিক্ষা ব্যবস্থা

শিক্ষা প্রতিষ্ঠান 
 মাধ্যমিক বিদ্যালয়
 সোলায়মান বাজার হাইস্কুল
 একরাম বাজার উচ্চ বিদ্যালয়
 লর্ড লিওনার্ড চেশায়ার উচ্চ বিদ্যালয়
 কেরামত পুর বাজার উচ্চ বিদ্যালয়
 কেরামতপুর এম এস উচ্চ বিদ্যালয়
 মাদ্রাসা
 জনতা বাজার ফখরুল ইসলাম দাখিল মাদ্রাসা
 বাংলা বাজার দাখিল মাদ্রাসা
 আব্দুর রব বাজার দাখিল মাদ্রাসা 
 জনতা বাজার ফখরুলরা ইসলাম দাখিল মাদ্রাসা
 বাংলা বাজার দাখিল মাদ্রাসা

যোগাযোগ ব্যবস্থা 
চরবাটা খাসার হাট রাস্তার মাথা থেকে ৫ কিলোমিটার পূর্বে চর ক্লাক ইউনিয়নে গাড়ি পথে আসা যায় এবং করিম বাজার থেকে ৩ কিলোমিটার পশ্চিমে ও গাড়ি পথে আসা যায়।

খাল ও নদী 
 কাটা খাল 
 জিল্লার খাল 
 ডুব্বার খাল

হাট-বাজার 
 চর ক্লার্ক বাংলা বাজার
 চর ক্লার্ক জনতা বাজার
 কেরামতপুর বাজার 
 আব্দুর রব বাজার 
 কেরানি বাজার
 বাশার বাজার
 ইসলাম পুর বাজার
 চর বয়েজিদ সোলায়মান বাজার
 একরাম চৌধুরী বাজার
 আবু তাহের মিয়ার বাজার

জনপ্রতিনিধি 
 বর্তমান চেয়ারম্যান: মোঃ আবুল বাসার।

আরও দেখুন 
 সুবর্ণচর উপজেলা
 সুবর্ণচর থানা
 নোয়াখালী জেলা

তথ্যসূত্র

বহিঃসংযোগ 

সুবর্ণচর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
সুলতান মোহাম্মদ মনসুর আহমেদ

সুলতান মোহাম্মদ মনসুর আহমেদ (জন্ম: ১ জানুয়ারি ১৯৫১) একজন বাংলাদেশী রাজনীতিবিদ। তিনি বাংলাদেশ আওয়ামীলীগের কেন্দ্রীয় সাংগঠনিক সম্পাদক ছিলেন। এছাড়াও ডাকসুর ভিপি ছিলেন তিনি।

প্রাথমিক জীবন
মনসুর ১৯৫১ সালের ১ জানুয়ারি তৎকালীন পাকিস্তানের পূর্ববঙ্গের সিলেট জেলার মৌলভীবাজার মহকুমার কুলাউড়া থানায় জন্মগ্রহণ করেন। তিনি মৌলভীবাজার সরকারি উচ্চবিদ্যালয়, সিলেট এম সি কলেজ ও ঢাকা বিশ্ববিদ্যালয়ে অধ্যয়ন করেন।

রাজনৈতিক জীবন
সিলেট এম সি কলেজে পড়াকালীন সুলতান মনসুরের রাজনৈতিক জীবন শুরু হয়। তিনি সেসময় ছাত্রলীগের রাজনীতির সাথে যুক্ত হন। তবে আশির দশকে সারা বাংলাদেশে ছাত্রলীগের নেতৃত্বের জন্য পরিচিতি লাভ করেন এই নেতা। তিনি স্বাধীন বাংলাদেশে ছাত্রলীগের একমাত্র এমন সভাপতি যিনি ঢাকা বিশ্ববিদ্যালয় ছাত্র সংসদের ভিপি’ও ছিলেন।

পঁচাত্তরের কালো অধ্যায় বলে পরিচিত ১৯৭৫’র ১৫ আগস্ট জাতির জনক বঙ্গবন্ধু শেখ মুজিবুর রহমানের হত্যাকাণ্ডের পরে যে কয়জন এর প্রতিবাদে সরব হন তাদের মধ্যে সুলতান মনসুর একজন। বাংলাদেশ আওয়ামীলীগের রাজনীতিবিদ হিসেবে পরিচিত থাকলেও বর্তমানে তিনি বাংলাদেশের নবগঠিত রাজনৈতিক জোট জাতীয় ঐক্যফ্রন্টের একজন প্রথম সারির সক্রিয় নেতা।

সুলতান মনসুর ২০১৮ সালের একাদশ জাতীয় সংসদ নির্বাচনে জাতীয় ঐক্যফ্রন্টের মনোনয়নে ধানের শীষ প্রতীক নিয়ে মৌলভীবাজার-২ আসনে প্রতিদ্বন্দ্বিতা করে ৭৯ হাজার ৭শত ৪২ ভোট পেয়ে সংসদ সদস্য নির্বাচিত হন।

তথ্যসূত্র 

জীবিত ব্যক্তি
মৌলভীবাজার জেলার রাজনীতিবিদ
গণফোরামের রাজনীতিবিদ
বাংলাদেশ আওয়ামী লীগের সাবেক রাজনীতিবিদ
সপ্তম জাতীয় সংসদ সদস্য
একাদশ জাতীয় সংসদ সদস্য
১৯৫৬-এ জন্ম